তবে সাইবার নিরাপত্তা বিশ্লেষকরা বলছেন, একটি আঞ্চলিক সিস্টেম হ্যাক হওয়া মানেই গোটা সুইফট সিস্টেম হ্যাক হওয়া। সংযুক্ত আরব আমিরাতভিত্তিক সাইবার নিরাপত্তা সংস্থা কোমে টেকনোলজিসের প্রতিষ্ঠাতা ম্যাট সুইশে জানান, ‘যদি আপনি সার্ভিস ব্যুরো হ্যাক করতে সক্ষম হন, তাহলে সব ব্যাংকের সব গ্রাহকের তথ্যই আপনার সামনে থাকে।’ সুইশে জানান, ‘ফাঁস হওয়া নথিতে রয়েছে বহু এক্সেল ফাইল। যাতে একটি সার্ভিস ব্যুরো নেটওয়ার্কের কম্পিউটারের তালিকা, ব্যবহারকারীর নাম, পাসওয়ার্ড এবং আরও অনেক তথ্য রয়েছে। সুইফট সিস্টেম হ্যাক করার পরই শুধু এসব তথ্য পাওয়া যেতে পারে।’